পাকিস্তান দ্বিতীয় ইনিংসে ব্যাট করতে নেমে ১৪ রানে ৩ ‍উইকেট হারিয়ে বিপদে পড়ে। আজহার আলী ২, হারিস সোহেল ৭ এবং আসাদ শফিক ১ রান করে আউট হন। চতুর্থ উইকেটে অভিষিক ইমাম-উল-হক এবং বাবর আজম ১২৬ রানের পার্টনারশিপ গড়ে পাকিস্তানের জয় অনেকটা সহজ করে দেন। প্রথম টেস্টেই অর্ধশত রান করার কৃতিত্ব দেখান ইমাম-উল-হক। অপরদিকে বাবর আজম ক্যারিয়ারের পঞ্চম অর্ধশত রানের দেখা পান। ১১৪ বলে ৮টি চারের সাহায্যে ৫৯ রান করে আউট হন বাবর আজম।